Title: Doložka finančných, ekonomických, environmentálnych vplyvov a vplyvov na zamestnanosť
Subject: hračky
Author: Pavol Ňuňuk
Last saved by: sulik
Company: ÚNMS SR

V.
Doložka finančných, ekonomických, environmentálnych vplyvov a vplyvov na zamestnanosť
1.	Nariadenie vlády, ktorým sa ustanovujú podrobnosti o technických požiadavkách a postupoch posudzovania zhody na hračky nebude mať svojim obsahom nároky na štátny rozpočet ani na rozpočty obcí a vyšších územných celkov.
2.	Podnikatelia, ktorí vyrábajú hračky budú musieť pri ich výrobe splniť podmienky tohto nariadenia, ale na druhej strane to pre nich znamená zosúladenie ich činnosti s trhmi v štátoch Európskej únie.
3.	Významný pozitívny vplyv bude mať z hľadiska ochrany bezpečnosti a zdravia elimináciou nebezpečenstiev a rizík pre bezpečnosť a zdravie požitím, vdýchnutím alebo dotykom s pokožkou, sliznicou alebo očami. V zmysle nariadenia hračky nesmú obsahovať nebezpečné chemické látky alebo nebezpečné chemické prípravky v zmysle zákona č. 163/2001 Z. z. o chemických látkach a chemických prípravkoch v znení neskorších predpisov v množstvách, ktoré by mohli poškodiť zdravie detí. Pozitívny vplyv bude mať aj na životné prostredie.
4.	Nariadenie vlády nebude mať vplyv na zamestnanosť a tvorbu nových pracovných miest.